ﻣﻮﻻﺑﺨﺶ ﺭﺋﯿﺴﯽ
ﺍﺳﺘﺎﻧﻠﯽ ﮐﻮﺑﺮﯾﮏ ﺗﺎﻣﺮ ﺳﺎﭼﮯ ﮐﻪ ﯾﮏ ﺗﻬﺮﮮ ﺀِ ﺗﻪ ﺀّ ﺗﺎﻣﺮ ﺳﺎﭼﯽ ﻧﻪ ﮐﻨﺖ ، ﺍﺳﺘﺎﻧﻠﯽ ﮐﻮﺑﺮﯾﮏ ” ﻫﺎﻟﯽ ﻭﻭﮈ ” ﺀِ ‏( Holly Wood ‏) ﯾﮑﮯ ﭼﻪ ﺗﺎﻣﺮ ﺳﺎﭺ ﺀُ ﺳﻮﺟﮑﺎﺭﺍﻥ ﺍﻧﺖ . ﺍﺳﺘﺎﻧﻠﯽ ﮐﻮﺑﺮﯾﮏ ﺀّ ﺑﺎﺯﯾﮟ ﺗﻬﺮﺍﻧﯽ ﺗﻪ ﺀّ ﺗﺎﻣﺮ ﺳﺎﭼﯽ ﮐﺘﮓ ، ﺑﻠﮯ ﻣﻦ ﻟﻮﭨﺎﮞ ﺍﺳﺘﺎﻧﻠﯽ ﮐﻮﺑﺮﯾﮏ ﺀِ ﺳﺌﮯ ﺗﺎﻣﺮﺍﻧﯽ ﺑﺎﻧﺪﺍﺕ ﺀّ ﮔﭗ ﺑﻪ ﺟﻨﺎﮞ ، ﺍﮮ ﺳﺌﮯ ﺍﯾﮟ ﺗﺎﻣﺮ ﭼﻮﺵ ﺍﻧﺖ ” ﺍﺳﭙﺎﺭﺗﺎﮐﻮﺱ ” ‏( Spartacus ‏) , ” ﺍﻭﺩﯾﺴﻪ 2001 ” ‏( A Space Odyssey 2001 ‏) ” , ” ﺟﻠﮑﺶ ” ‏( Shining ‏) , ﺍﮮ ﺳﺌﮯ ﺍﯾﮟ ﺗﺎﻣﺮ ﺳﺌﮯ ﮔﺴﺘﺎ ﻫﯿﮟ ﺑُﻨﮕﭙﺎﻧﯽ ﺳﺮﺍ ﭘﯿﻢ ﮐﻨﮓ ﺑﯿﺘﮓ ﺍﻧﺖ . ﮐﻮﺑﺮﯾﮏ ﺀِ ﺍﮮ ﺳﺌﮯ ﺍﯾﮟ ﺗﺎﻣﺮ ﺍﻧﭽﻮﺵ ﭼﻪ ﯾﮏ ﺀّ ﺩﮔﺮ ﺀّ ﮔﺴﺘﺎ ﻩ ﺳﺎﭼﮓ ﺑﯿﺘﮓ ﺍﻧﺖ ، ﮐﻪ ﻣﺎﺭﺍ ﺍﮮ ﺗﺎﻣﺮﺍﻧﯽ ﭼﺎﺭﮒ ﺀّ ﭘﺪ ﻫﻤﮯ ﺳﻤﺎ ﺑﯿﺖ ، ﺍﮮ ﺳﺌﮯ ﺗﺎﻣﺮ ﺳﺌﮯ ﺩﮔﻪ ﺩﮔﻪ ﺳﻮﺟﮑﺎﺭﺍﮞ ، ﺳﻮﺟﮑﺎﺭﯼ ﮐﺘﮓ ﺍﻧﺖ ، ﺑﻠﮯ ﻭﻫﺪﮮ ﺗﺎﻣﺮﺍﮞ ﮔﻨﺪﮮْ ﺍﺟﮑٌﻪ ﺑﺌﮯ ، ﭼﮯ ﺭﻧﮓ ﺀّ ﯾﮏ ﺗﺎﻣﺮ ﺳﺎﭼﮯ ﺗﺎﮞ ﺍﮮ ﮐﭻٌ ﺀّ ﺳﺌﮯ ﮔﺴﺘﺎﻫﯿﮟ ﺗﺎﻣﺮ ﭘﯿﻢ ﺑﻪ ﮐﻨﺖ ﺀُ ﺁ ﺗﺎﻣﺮ ﺳﻮﺑﯿﻦ ﺑﻪ ﺑﻨﺖ ، ﺍﻟﺒﺖ ﺍﮮ ﻫﻢ ﮔﻮﺷﮓ ﮐﺮﺯﺍﯾﺖ ، ﭼﻮﺵ ﻫﻢ ﻧﻪ ﺍﻧﺖ ﺩﮔﻪ ﺳﻮﺟﮑﺎﺭﺍﮞ ﺍﮮ ﺩﺍﺑﯿﮟ ﮐﺎﺭ ﻧﻪ ﮐﺘﮓ . ﭼﻮﺷﯿﮟ ﺳﻮﺟﮑﺎﺭ ﺑﺎﺯ ﺍﻧﺖ ، ﮐﻮﺑﺮﯾﮏ ﺀِ ﺗﺎﻣﺮ ” ﺟﻠﮑﺶ ” ‏( Shining ‏) ﯾﮏ ﺗﺐ ﺯﺍﻧﺘﯽ ﺗﺎﻣﺮﮮ ، ” ﺍﺳﭙﺎﺭﺗﺎﮐﻮﺱ ” ‏( Spartacus ‏) ﮔﻮﺳﺘﺎﻧﮑﮯ ﺀِﺩﺳﺮﺍ ﭘﯿﻢ ﮐﻨﮓ ﺑﯿﺘﮓ ، ” ﺍﻭﺩﯾﺴﻪ 2001 ” ‏( A Space Odyssey ‏) ﺭﺍﻧﺸﯽ ﺀُ ﺗﻬﻤﯿﺎﺗﯽ ﺗﺎﻣﺮﮮ .
ﻣﻦ ﺍﺳﭙﺎﺭﺗﺎﮐﻮﺱ ﮐﺴﺎﻧﯽ ﺀّ ﭼﺎﺭﺍﺗﮓ ، ﺑﻠﮯ ﺍﮮ ﻧﻪ ﺯﺍﻧﺘﮓ ﺗﺎﻣﺮ ﺀِ ﺳﻮﺟﮑﺎﺭ ﮐﺌﮯ ﺍﻧﺖ ، ﺍﺳﭙﺎﺭﺗﺎﮐﻮﺱ ﺀِ ﺑﺎﻧﺪﺍﺕ ﺀّ ﺍﻧﭽﻮﺵ ﮔﻮﺵ ﺍﻧﺖ : ﮔﻮﺳﺘﺎﻧﮏ ﺀِ ﯾﮏ ﮔﻮﺍﭼﻨﯿﮟ ﺩﺍﺳﺘﺎﻧﮯ ﺀِ ﺳﺮﺍ ﺳﺎﭼﮓ ﺑﯿﺘﮓ ، ﺑﻠﮯ ﺩﮔﻪ ﻫﻢ ﻫﯿﺎﻟﮯ ﻫﺴﺖ ﺍﻧﺖ ﮔﻮﺵ ﺍﯾﺖ : ﺍﺳﭙﺎﺭﺗﺎﮐﻮﺱ ﺩﺍﺳﺘﺎﻥ ﯾﮏ ” ﻫﯿﺎﻝ ﺳﺎﭼﯿﮟ ” ‏( Meyth ‏) ﺩﺍﺳﺘﺎﻧﮯ . ﺍﺳﭙﺎﺭﺗﺎﮐﻮﺱ ﮔﺪﺍﺭ ﺑﻠﻮﭼﺎﻧﯽ ﻧﺎﻣﺪﺍﺭﯾﮟ ﻧﺪﮐﺎﺭ ” ﺷﺎﻩ ﻣﺤﻤﺪ ﻣﺮﯼ ” ﺀّ ﺭﺟﺎﻧﮏ ﻫﻢ ﮐﺘﮓ ، ﺍﮮ ﻫﻢ ﮔﻮﺵ ﺍﻧﺖ : ﮔﺎﻧﯿﮑﺲ ” ﺀُ ﮐﺮﮐﺴﺲ ” ﺀِ ﻣﺎﻧﺶ ﻫﻢ ﻫﺴﺖ ﺍﻧﺖ ﺍﻧﺖ ، ﺗﻬﻨﺎ ﺍﺳﭙﺎﺭﺗﺎﮐﻮﺱ ﺀِ ﺟﻨﺪ ﺀِ ﻣﺎﻧﺶ ﺍﻧﮕﺖ ﺯﺍﻧﮓ ﺀُ ﺩﺭ ﮔﯿﺠﮓ ﻧﻪ ﺑﯿﺘﮓ ، ﺍﮐﺎﮞ ﭼﻮﺵ ﺍﻧﺖ ﮐﮍﺍ ﺩﻭﻣﯽ ﻫﯿﺎﻝ ﺭﺍﺳﺖ ﺍﻧﺖ ﮐﻪ ﮔﻮﺵ ﺍﯾﺖ : ﺍﺳﭙﺎﺭﺗﺎﮐﻮﺱ ﺀِ ﺩﺍﺳﺘﺎﻥ ﮔﻮﺍﭼﻨﯿﮟ ﺩﺍﺳﺘﺎﻧﮯ ، ﻫﯿﺎﻝ ﺀِ ﺳﺎﭺ ﺍﺗﮕﯿﮟ ‏( Meyth ‏) ﺩﺍﺳﺘﺎﻧﮯ ﻧﻪ ﺍﻧﺖ . ﻣﻦ ﻟﻮﭨﺎﮞ ﺑﻪ ﮔﻮﺷﺎﮞ ﺍﮮ ﮐﻮﺑﺮﯾﮏ ﺀِ ﺯﺍﻧﺘﮑﺎﺭﯼ ﺀّ ﭘﯿﺶ ﺩﺍﺭ ﺍﯾﺖ ، ﮐﻪ ﭼﻮﺷﯿﮟ ﺳﺌﮯ ﮔﺮﺍﻧﯿﮟ ﺗﺎﻣﺮ ﺳﺎﭼﯿﺖ . ﺍﮮ ﭘﺪٌﺭﺍﺋﯿﮟ ﮔﭙﮯ ﮐﻪ ﮐﻮﺑﺮﯾﮏ ﺀِ ﺩﺭﺍﻫﯿﮟ ﺗﺎﻣﺮ ﭼﻪ ﯾﮏ ﺀّ ﺩﮔﺮﺍ ﮔﺴﺘﺎﻩ ﺍ ﻧﺖ ، ﺑﻠﮯ ﺍﮮ ﺳﺌﮯ ﺍﯾﮟ ﺗﺎﻣﺮ ﻣﻦ ﮔﭽﯿﻦ ﮐﺘﮓ ﺍﻧﺖ ، ﮐﻪ ﺍﮮ ﺳﺌﮯ ﺍﯾﮟ ﺗﺎﻣﺮﺍﻧﯽ ، ﺳﺌﮯ ﮔﺴﺘﺎﻫﯿﮟ ﺟﻬﺎﻥ ﺍﻧﺖ ، ﺟﻠﮑﺶ ﺀِ ﭼﺎﺭﮒ ﺀّ ﭘﺪ ﻣﺎﺭﺍ ﭼﻮﺵ ﺑﯿﺖ ﮐﻪ ، ﺍﺳﺘﺎﻧﻠﯽ ﮐﻮﺑﺮﯾﮏ ، ﻭﺕ ﯾﮏ ﻣﺰﻧﯿﮟ ﺗﺐ ﺯﺍﻧﺘﮯ ﭼﻮﺵ ﺁﺩﻟﺮ ” ‏( Adler ‏) , ” ﮐﺎﺭﻝ ﮔﻮﺳﺘﺎﻭ ﯾﻮﻧﮓ ” ‏( Carl Gustav Yung ‏) ; ” ﭘﺮﻭﯾﺪ ” ‏( Freud ‏) ﺋﯿﮓ ﺀّ ، ﺍﻟﺒﺖ ﺟﻠﮑﺶ ﺀِ ﺗﻪ ﺀّ ” ﺟﮏ ﻧﯿﮑﻠﺴﻮﻥ ” ‏( Jack Nicholson ‏) ﺀُ ” ﺷﻠﯽ ﺩﻭﺍﻝ ” ‏( Shelly Duvall ‏) ﺀِ ﮔﻮﺍﺯﯾﺎﮞ ﺗﺎﻣﺮ ﻭﺭٌﻡ ﺗﺮ ﮐﺘﮓ .
ﺑُﻨﺪﺭﺀّ ﮐﻮﺑﺰﯾﮏ ﺗﺐ ﺯﺍﻧﺘﯽ ﺳﺎﭺﺀِ ﭘﯿﻢ ﮐﻨﮓ ﺀّ ﺷﺮ ﺳﺮﭘﺪ ﺍﻧﺖ ، ﺍﮮ ﮔﭗ ﻭﻫﺪﮮ ﺷﺮﺗﺮ ﻣﺎﺭﯾﮟ ﮐﻪ ﺗﺎﻣﺮ ﺟﻠﮑﺶ ﺀّ ﺑﻪ ﭼﺎﺭﯾﮟ ، ﺍﮮ ﺗﺎﻣﺮﺍﻧﯽ ﭼﺎﺭﮒ ﺀّ ﭘﺪ ﻣﺎﺭﺍ ﻫﻤﮯ ﺳﻤﺎ ﺑﯿﺖ ﮐﻪ ﺍﺳﺘﺎﻧﻠﯽ ﮐﻮﺑﺮﯾﮏ ، ﺳﻮﺟﮑﺎﺭﮮ ﻭﺕ ﺀّ ﮮْ ﭘﮕﺮﮮ ﻫﺴﺖ ﺍﻧﺖ ﺀُ ﺟﻬﺎﻥ ﺀّ ﻭﺗﯽ ﺩﯾﺪ ﺀّ ﭼﺎﺭﺍﯾﺖ ﺀُ ﺁﺋﯽ ﺀِ ﺑﺎﻧﺪﺍﺕ ﺀّ ﭘﮕﺮﮮ ﺩﺍﺭﺍﯾﺖ ، ﺁ ﻭﺗﯽ ﺗﻬﯽ ﻣﺎﺭﺍﺷﺘﺎﻧﯽ ‏( Inner Sense ‏) ﺭﺩﺍ ﺗﺎﻣﺮ ﺳﺎﭼﯽ ﮐﻨﺖ ، ﭼﻮﺷﮑﻪ ﺩﯾﻮﯾﺪ ﻟﯿﻨﭻ ‏( David Leynch ‏) , ﺍﯾﻨﮕﻤﺎﺭ ﺑﺮﮔﻤﻦ ‏( Ingmar Bergman ‏) , ﻓﺪﺭﯾﮑﻮ ﻓﻠﯿﻨﯽ ‏( Fedricu Felini ‏) ﺍﻧﺖ . ﮐﻮﺑﺮﯾﮏ ﮔﻮﺵ ﺍﯾﺖ : ﻣﻦ ﺯﻧﺪ ﺀّ ﻫﺠﮕﯽ ﯾﮏ ﺗﺎﻣﺮﮮ ﺩﻭ ﺭﻧﺪ ﺀّ ﭘﯿﻢ ﻧﻪ ﮐﺘﮓ ، ﭘﺮﮮ ﻫﺎﺗﺮﺍ ، ﻣﻦ ﻫﺮ ﺗﻬﺮ ﺀِ ﺳﺮﺍ ﺍﻧﭽﻮﺵ ﮐﺎﺭ ﮐﺘﮓ ، ﺁ ﺗﻬﺮ ﺩﻭﺍﺭ ﭘﯿﻢ ﮐﻨﮓ ﻣﻪ ﻟﻮ ﭦ ﺍﯾﺖ .
_۱ ﺍﺳﭙﺎﺭﺗﺎﮐﻮﺱ 1960 ‏( Spartacus ‏)
ﺍﺳﭙﺎﺭﺗﺎﮐﻮﺱ ، ﺍﺳﺘﺎﻧﻠﯽ ﮐﻮﺑﺮﯾﮏ ﺀِ ﺁﻣﺮﯾﮑﺎ ﺀِ ﭘﯿﻢ ﮐﺘﮕﯿﮟ ﮔﮉٌﯼ ﺗﺎﻣﺮ ﺍﻧﺖ ، ﺗﺎﻣﺮﮮ ﮐﻪ ﺍﮮ ﺗﺎﻣﺮ ﺀِ ﻫﺮﺝ ﮐﺶٌ ﺗﺎﻣﺮﺀِ ﺟﻨﺪ ﺀِ ﺑﺎﻣﺮﺩ ” ﮔِﺮِﮒ ﺩﺍﮔﻼﺱ ‏( Graig Douglas ‏) ﺍﻧﺖ . ﺍﮮ ﺗﺎﻣﺮ ﺀِ ﺍﻭﻟﯽ ﺳﻮﺟﮑﺎﺭ ” ﺍﻧﺘﻮﻧﯽ ﻣﺎﻥ ‏( Anthony Mann ‏) ﺑﯿﺘﮓ ، ﮐﻪ ﮔﻮﮞ ﺩﺍﮔﻼﺱ ﺀّ ﻧﻪ ﭨﻬﺘﮓ ﺀُ ﭼﻪ ﺗﺎﻣﺮ ﺀّ ﺩﯾﺮﺍ ﮐﻨﮓ ﺑﯿﺘﮓ ﺀُ ﺗﺎﻣﺮ ﺀِ ﺳﻮﺟﮑﺎﺭﯼ ﺀّ ” ﺍﺳﺘﺎﻧﻠﯽ ﮐﻮﺑﺮﯾﮏ ” ﺀّ ﺩﻧﺖ ، ﺍﮮ ﺗﺎﻣﺮ ” ﻫﺎﺭﻭﺍﺭﺩ ﻓﺎﺳﺖ ” ‏( Harvard Faust ‏) ﺀِ ﮔﺪﺍﺭ ﺀِ ﺳﺮﺍ ﭘﯿﻢ ﮐﻨﮓ ﺑﯿﺘﮓ ، ﺗﺎﻣﺮ ﺍﺳﭙﺎﺭﺗﺎﮐﻮﺱ ﺳﺎﻝ 1959 ﺀّ ﭘﯿﻢ ﮐﻨﮓ ﺑﯿﺘﮓ ، ﮐﻮﺑﺮﯾﮏ ﮔﻮﺵ ﺍﯾﺖ : ﺗﺎﻣﺮ ﭘﯿﻢ ﮐﻨﮓ ﺀِ ﻭﻫﺪ ﺀّ ﻣﻦ ﺀُ ﻫﺮﺝ ﮐﺶٌ ﺀِ ﻧﯿﺎﻡ ﺀّ ﺑﺎﺯﯾﮟ ﮐﺶ ﺀُ ﭼﯿﻠٌﮯ ﺑﯿﺘﮓ ، ﺑﻠﮯ ﻣﻦ ﻫﺮﺝ ﮐﺶٌ ﺀِ ﻫﺒﺮ ﻧﻪ ﮔﭙﺘﮓ ﺍﻧﺖ ﺀُ ﺗﺎﻣﺮ ﻭﺗﯽ ﭘﮕﺮﺀِ ﺳﺮﺍ ﭘﯿﻢ ﮐﺘﮓ ، ﻭﻫﺪﮮ ﮐﻪ ﮐﻮﺑﺮﯾﮏ ﺀّ ﺍﮮ ﺗﺎﻣﺮ ﺀِ ﺳﻮﺟﮑﺎﺭﯼ ﻭﺗﯽ ﮐﻮﭘﮕﺎﻧﯽ ﺳﺮﺍ ﺯُﺭﺕ ، ﮐﻮﺑﺮﯾﮏ ﺀّ ﺳﯽ ﺳﺎﻝ ﺍﺕ ، ﺍﮮ ﺗﺎﻣﺮ ﺀِ ﺳﻮﺟﮑﺎﺭﯼ ﭘﻪ ﮐﻮﺑﺮﯾﮏ ﺀّ ﺳﮑٌﯿﮟ ﮔﺮﺍﻧﯿﮟ ﮐﺎﺭﮮ ﺍﺕ ، ﺑﻠﮯ ﮐﻮﺑﺮﯾﮏ ﺍﮮ ﺗﺎﻣﺮ ﺀِ ﭘﯿﻢ ﮐﻨﮓ ﺀّ ﺳﻮﺑﯿﮟ ﺑﯿﺖ ، ﺗﺎﻣﺮ ﺍﺳﭙﺎﺭﺗﺎﮐﻮﺱ ، ﺳﯿﻨﻤﺎ ﺀِ ﮔﻮﺳﺘﺎﻧﮏ ﺀِ ﯾﮑﮯ ﭼﻪ ﺷٌﺮﯾﮟ ﺗﺎﻣﺮﺍﻥ ﺍﻧﺖ .
ﮐﻮﺑﺮﯾﮏ ﺀِ ﻭﺗﯽ ﺑﺎﻭﺭ ، ﺍﮮ ﺗﺎﻣﺮ ﺀِ ﺑﺎﻧﺪﺍﺕ ﺀّ ﭼﻮﺵ ﺍﻧﺖ ﮐﻪ “” ﺗﺎﻣﺮ ﺀِ ﺑﺰﺍﻧﺖ ﺀُ ﺗﻬﺮ ﺀِ ﺗﻬﯽ ﺑﺰﺍﻧﺖ ﯾﮏٌ ﺍﻧﺖ ، ﺍﮮ ﺩﻭﺋﯿﮟ ﺑﺰﺍﻧﺖ ﺑﺎﯾﺪ ﺍﻧﺖ ﻫﻮﺭ ﮐﻨﮓ ﺑﻪ ﺑﻨﺖ ، ﺗﺎﮞ ﯾﮏ ﺷٌﺮﯾﮟ ﺗﺎﻣﺮﮮ ﭘﯿﻢ ﮐﻨﮓ ﺑﻪ ﺑﯿﺖ . ﺑﺎﺳﮑﻮﭖ ﺩﺯﺑﻮﺟﮯ ﺑﯿﺘﮓ ﮐﻪ ﮐﻮﺑﺮﯾﮏ ﺁﺋﯽ ﺀِ ﮐﻤﮏ ﺀّ ﻭﺗﯽ ﺗﻬﯽ ﻣﺎﺭﺍﺷﺘﺎﮞ ﺩﺭﻧﮕﺎﺯ ﺑﻪ ﮐﻨﺖ ، ﮐﻮﺑﺮﯾﮏ ﮔﻮﺵ ﺍﯾﺖ : ﻣﻦ ﺩﺍﮞ ۱۹ ﺳﺎﻟﮕﯽ ﺀّ ﻫﭻ ﮐﺘﺎﺑﮯ ﮔﻮﮞ ﻫﺪﻭﻧﺎﮐﯽ ﻧﻪ ﻭﻧﺘﮓ ، ﺩﮔﻪ ﭘﻬﻨﺎﺗﮯ ﮐﻮﺑﺮﯾﮏ ﺀِ ﺩﺭﺍﻫﯿﮟ ﺗﺎﻣﺮ ﮔﺪﺍﺭﺍﻧﯽ ﺳﺮﺍ ﭘﯿﻢ ﮐﻨﮓ ﺑﯿﺘﮓ ﺍﻧﺖ ، ﺍﮮ ﺑﺎﺳﮑﻮﭖ ﺀِ ﺍﺯﻡ ﺀِ ﺗﻪ ﺀّ ﻣﻦٌ ﺍﺗﮕﯿﮟ ﮔﭙﮯٌ ، ﺳﺮﺟﻤﯿﮟ ﺗﺎﻣﺮﺍﻧﮯ ﮐﻪ ﮔﺪﺍﺭﺍﻧﯽ ﺳﺮﺍ ﺳﺎﭼﮓ ﺑﯿﺘﮓ ﺍﻧﺖ ، ﭼﻪ ﮔﺪﺍﺭﺍﮞ ﺳﮏٌ ﻧﺰﻭﺭ ﺗﺮ ﺍﻧﺖ ، ﺑﻠﮯ ﮐﻮﺑﺮﯾﮏ ﺀِ ﺳﺎﭺ ﺍﺗﮕﯿﮟ ﺗﺎﻣﺮ ﭼﻪ ﮔﺪﺍﺭﺍﮞ ﺷﺮﺗﺮ ﺍﻧﺖ ، ﺍﮮ ﮔﭗٌ ﺍﮮ ﭼﯿﺰﺀّ ﭘﺪٌﺭﺍﺋﻨﯿﺖ ﮐﻪ ، ﮐﻮﺑﺮﯾﮏ ﺀِ ﺟﻨﺪ ﺀِ ﺗﻬﻤﯿﺎﺕ ‏( Imagine ‏) ، ﺍﮮ ﺗﺎﻣﺮﺍﻧﯽ ﺳﺎﭼﮓ ﺀّ ﻫﻮﺍﺭ ﺑﯿﺘﮓ . ﮐﻮﺑﺮﯾﮏ ﺭﻧﺪ ” ﺍﺳﭙﺎﺭﺗﺎﮐﻮﺱ ” ﭘﯿﻢ ﮐﻨﮓ ﺀّ ﺍﺳﮑﺎﺭ ‏( Oscar ‏) ﺀِ ﺩﺍﺑﯿﮟ ﻣﺰﻧﯿﮟ ﺩﺍﺩﮮ ﮔﺮﺍﯾﺖ .
ﺍﮮ ﺗﺎﻣﺮ ” ﺁﺭﺗﻮﺭ ﺳﯽ ﮐﻼﺭﮎ ” ‏( Arthur C Klark ‏) ﺀِ ﮔﺪﺍﺭﺀِ ﺳﺮﺍ ﭨﺎﻫﯿﻨﮓ ﺑﯿﺘﮓ ، ﺗﺎﻣﺮ ﺳﺎﻝ 1968 ﺀِّ ﮐﻮﺑﺮﯾﮏ ﺀّ ﺳﻮﺟﮑﺎﺭﯼ ﮐﺘﮓ ، ﺑﺎﺳﮑﻮﭖ ﺀِ ﮔﻮﺳﺘﺎﻧﮏ ﺀِ ﺗﻪ ﺀّ ﯾﮑﮯ ﭼﻪ ” ﺯﺍﻧﺸﯽ ، ﺗﻬﻤﯿﺎﺗﯽ ” ﺗﺎﻣﺮﺍﻥ ﺍﻧﺖ ، ﭼﯿﺰﮮ ﭼﻪ ﺳﯿﻨﻤﺎ ﺀِ ﻧﮕﺪ ﮐﺎﺭ ، ﺍﮮ ﺗﺎﻣﺮ ﺀّ ، ﮐﻮﺑﺮﯾﮏ ﺀِ ﮔﻬﺘﺮﯾﮟ ﺗﺎﻣﺮ ﺯﺍ ﻥ ﺍﻧﺖ . ﮐﻮﺑﺮﯾﮏ ﺀّ ﺍﮮ ﺗﺎﻣُﺮ ﺀِ ﺗﻪ ﺀّ ﺍﻧﺴﺎﻥ ﺀِ ﻭﺩﯼ ﺑﯿﮓ ﺀِ ﺩﺍﺳﺘﺎﻥ ﮔﻮﺷﺘﮓ “” ﺍﻧﺴﺎﻥ ﺟﻮ ﺷﺎﺩﯼ ﺑﻮﻟﮍﯾﺎﮞ ﻭﮐﺸﯿﮓ ﺍﻧﺖ ‏( ﻭﺣﺸﯽ ‏) ، ﻫﺮﭼﻨﺖ ﻫﻢ ﺩﯾﻤﺮﻭﺋﯽ ﺑﻪ ﮐﻨﺖ . ﺗﺎﻣﺮ ﺀِ ﺑﻨﮕﯿﺞ ﺀّ ﻣﺎ ﮔﻨﺪﯾﮟ ﭼﯿﺰﮮ ﺑﻮﻟﮍﯼ ، ﯾﮏ ﺳﯿﺎﻫﯿﮟ ﮈﻣﺒﺮﮮ ‏( ﺳﻨﮓ ‏) ﺩﺭ ﮔﯿﺞ ﺍﻧﺖ ، ﮐﻪ ﻫﻤﺎ ﻭﺍﻧﮕﺠﺎﻩ ﺀِ ﺳﯿﺎﻫﯿﮟ ﺗﻬﺘﮓ ﺀِ ﺩﺭﻭﺭ ﺍﻧﺖ ﮐﻪ ﻭﺍﻧﻮﮎ ﺳﺮ ﺀّ ﮮْ ﻧﺒﯿﺲ ﺍﻧﺖ ﺀُ ﻫﻤﮯ ﺑﻮﻟﮍﯼ ﺭﻧﺪﺍ ﺍﻧﺴﺎﻥ ﺟﻮﮌ ﺑﻨﺖ ﺀُ ﺁﺯﻧﺎﻧﯽ ﻣﻬﯿﻢ ﺀّ ‏( ﺳﭙﺮ ‏) ﺭﻭﻧﺖ ، ﺗﺎ ﺟﺎﻫﮯ ﺩﯾﻤﺮﻭﺋﯽ ﮐﻦ ﺍﻧﺖ ، ﮐﻪ ﺁﺯﻣﺎﻧﺎﮞ ﺳﺮ ﺑﻨﺖ ، ﺑﻠﮯ ﭘﺪﺍ ﻫﻢ ﻭﮐﺸﯿﮕﯿﮟ ﺑﻮﻟﮍﯼ ﺍﻧﺖ . ﺍﮮ ﺗﺎﻣﺮ ﺀِ ﺯﯾﻤﻞ ﺀُ ﺑﺖ ﮐٌﺸﯽ ﻭﺗﯽ ﻣﭧ ﻭﺕ ﺍﻧﺖ ﺀُ ﺳﯿﻨﻤﺎ ﺀِ ﮔﻮﺳﺘﺎﻧﮑﺪﺀّ ﺑﮯ ﺗﺮﺍﻥ ﮐﻨﮓ ﻧﻪ ﺑﻨﺖ .
ﮐﻮﺑﺮﯾﮏ ﺀّ ﺍﮮ ﺗﺎﻣﺮ ﺳﺎﻝ 1980 ﺀّ ﺳﻮﺟﮑﺎﺭﯼ ﮐﺘﮓ ، ﺗﺎﻣﺮ ” ﺍﺳﺘﻔﺎﻥ ﮐﯿﻨﮓ ” ﺀِ ‏( Stefan King ‏) ﮔﺪﺍﺭﺀِ ﺳﺮﺀّ ﭘﯿﻢ ﮐﺘﮓ ، ﺍﮮ ﮔﺪﺍﺭ ﺀِ ﻧﺎﻡ ﻫﻢ ﺟﻠﮑﺶ ﺍﻧﺖ . ﮐﻮﺑﺮﯾﮏ ﺀِ ﺑﺎﻧﺪﺍﺕ ﺀّ ﺍﮮ ﻫﻢ ﮔﻮﺷﮓ ﺑﯿﺖ ﮐﻪ ، ﮐﻮﺑﺮﯾﮏ ﺀِ ﮐﺎﺭﺳﺖ ” ﻣﻮﺭﻣﺎﻧﭩﯿﮟ ” ﮐﺎﺭﺳﺖ ﺍﻧﺖ ﺩﻭ ﺩﺍﺑﯿﮟ ﭘﺠﺎﺭ ﺍﺵ ﻫﺴﺖ ” ﺗﻬﯽ ﺀُ ﺩﺭ ﯼ ” ، ﺳﮑﯿﮟ ﺟﻬﻼﻧﮑﯿﮟ ﮐﺎﺭﺳﺖ ﺍﻧﺖ ; ﮔﻮﺵ ﺍﻧﺖ ” ﺗﺎﻣﺮ ﺟﻠﮑﺶ ﺳﯿﻨﻤﺎ ﺀِ ﮔﻮﺳﺘﺎﻧﮏ ﺀِ ﺑﯿﻤﻨﺎﮎ ﺗﺮﯾﮟ ‏( Horror ‏) ﺗﺎﻣﺮ ﺍﻧﺖ ، ﮐﻮﺑﺮﯾﮏ ﯾﮏ ﺍﺩﻧﺎﺋﯿﮟ ﺩﺍﺳﺘﺎﻧﮯ ﺀّ ، ﯾﮏ ﺗﺐ ﺯﺍﻧﺘﯽ ‏( pshylogical ‏) ﺩﺍﺳﺘﺎﻧﮯ ﭘﯿﻢ ﮐﻨﺖ ، ﻫﻨﭽﯿﮟ ﺗﺒﯽ ﺳﺎﭼﮯ ﺳﺎﭼﯿﺖ ، ﮔﻪ ﮔﻮﮞ ﺍﻧﺴﺎﻥ ﺀِ ﺍﺭﻭﺍﻩ ﺀّ ﮔﻮﺍﺯﯼ ﮐﻨﺖ .
ﭼﻬﺒﺎﺭ ______ ﮐُﻤﺐ /۱۸ /۱۰ ۱۳۹۵